**מקבץ שאלות בנושא מגילת העצמאות**

1. הבא שתי הצדקות להקמת מדינת ישראל, עפ"י מגילת העצמאות. הצדקה אחת בינלאומית

והצדקה אחת היסטורית.

1. הבא שתי דוגמות מהכרזת העצמאות, המבטאות מחויבות לאופי היהודי של מדינת ישראל.
2. הסבר כיצד המחויבות של מדינת ישראל למימוש זכויות אדם באה לידי ביטוי בתוכן של הכרזת העצמאות.
3. הצג שתי דוגמות מהכרזת העצמאות, המבטאות את הקשר בין מדינת ישראל ליהודי התפוצות.
4. הצג את מעמד המיעוטים במדינת ישראל, על-פי הכרזת העצמאות.
5. הצג את ההצדקה הטבעית - אוניברסלית ואת ההצדקה ההיסטורית להקמת מדינת ישראל כמדינת לאום, על פי הכרזת העצמאות.
6. ממשלת ישראל החליטה לפעול כדי למנוע את ההתייבשות של ים המלח, שהוא אתר טבע ותיירות ייחודי בעולם. אחת התכניות שיזמה הממשלה להשגת יעד זה גובשה יחד עם מדינת ירדן, מפני שהגבול בינה לבין מדינת ישראל עובר לאורך ים המלח. לפי התכנית יועברו מים, באמצעות צינור, מים סוף לים המלח.

חברי כנסת הפועלים למען הגנת הסביבה דורשים שהממשלה תביא את התכנית לדיון בוועדה של הכנסת, כדי שבוועדה יוצגו חלופות לתכנית המוצעת. לטענתם של חברי הכנסת יישום התכנית עלול לגרום לפגיעה באופיו של ים המלח ובאוצרות הטבע שבו.

1. ציין והצג את הפנייה כהכרזת העצמאות (מבין הפניות לגורמים שונים), שממשלת ישראל מממשת בפעולותיה בנוגע לים המלח. הסבר כיצד פנייה זו באה לידי ביטוי בקטע.
2. ציין והצג את סוג מנגנון הפיקוח והביקורת (פורמלי או בלתי פורמלי) שבא לידי ביטוי בדרישה לקיום הדיון בוועדה. הסבר כיצד סוג המנגנון הזה בא לידי ביטוי בקטע.
3. הצג שני ביטויים בהכרזת העצמאות להיותה של מדינת ישראל דמוקרטית.
4. הצג שני ביטויים בהכרזת העצמאות להיותה של מדינת ישראל מדינה יהודית.
5. ממשלת ישראל החליטה להקצות לרשויות הערביות בישראל מאות מיליוני שקלים במסגרת תכנית כלכלית חדשה. התקציבים יופנו לתכנון מוניציפאלי של אזורי תעשייה, להרחבת אפשרויות התעסוקה ולעידוד יזמות עסקית בענף התיירות. כסף יוקצה גם לשיפור תשתיות התחבורה ולהוספת קווי תחבורה ציבורית ליישובים אלה. כל אלו במטרה להגדיל ולהרחיב את היקף הפעילות הכלכלית של כלל תושבי המדינה.

* ציין והצג את החלק בהכרזת העצמאות שתוכנו בא לידי ביטוי בהחלטת הממשלה. הסבר כיצד תוכנו של חלק זה בהכרזה בא לידי ביטוי בקטע.

1. בשנה האחרונה משרד החוץ החל לפתח קשרים חדשים עם מדינות שעד לא מזמן נחשבו למדינות עוינות לישראל, כמו צ'אד באפריקה. אפילו מדינות מוסלמיות באזור, כמו ערב הסעודית ותוניס נכנסו לרשימת משרד החוץ בהתחזקות היחסים.

ראש הממשלה ושר החוץ נשא נאום בו הסביר כי מדינת ישראל מחויבת לקידום המזרח התיכון וליצירת קשרים עם מדינות כמו סעודיה והנסיכויות האמיריות במפרץ הפרסי והוא מאמין כי עם הזמן יתחיל שיתוף פעולה קרוב והדוק עוד יותר.

* ציין והצג את סוג הפנייה במגילת העצמאות אותה מממש ראש הממשלה ושר החוץ. הסבר כיצד סוג פנייה זה בא לידי ביטוי בקטע.